b'\n_START_ARTICLE_\nCarrara\n_START_SECTION_\nZgodovina\n_START_PARAGRAPH_\nNa obmo\xc4\x8dju dana\xc5\xa1nje Carrare so bila znana naselja \xc5\xbee v 9. stoletju pred na\xc5\xa1im \xc5\xa1tetjem, ko so v regiji \xc5\xbeiveli Apuanski Ligures. Sedanje mesto je izvorno naselje zgrajeno za nastanitev delavcev v kamnolomih marmorja, ki so ga zgradili Rimljani po njihovi osvojitvi Ligurije v za\xc4\x8detku 2. stoletja pred na\xc5\xa1im \xc5\xa1tetjem. Carrara je bila povezana s proizvodnjo v kamnolomih in rezanjem marmorja od rimske dobe dalje. Marmor je bil izvo\xc5\xbeen iz bli\xc5\xbenjega pristani\xc5\xa1\xc4\x8da Luni ob ustju reke Magra.  _NEWLINE_V srednjem veku je bila bizantinska in lombardska posest, nato pa je bila v posesti \xc5\xa1kofa iz Lunija in se spremenila v mestno dr\xc5\xbeavo v za\xc4\x8detku 13. stoletja; v boju med Gvelfi in gibelini, je Carrara pripadla slednjim. \xc5\xa0kofje so jo ponovno pridobili leta 1230, njihova oblast se je kon\xc4\x8dala 1313, ko je mesto pripadlo zaporedoma republikam Pisa, Lucca in Firence. Kasneje jo je pridobil Gian Galeazzo Visconti iz Milana_NEWLINE_Po smrti Filippa Maria Viscontija v Milanu leta 1447, je bila Carrara predmet bojev med Tommaso Campofregoso, gospodarjem Sarzana in dru\xc5\xbeino Malaspina, ki je sem preselila sede\xc5\xbe svoje signoria v drugi polovici 15. stoletja. Carrara in Massa sta ustanovila vojvodino Massa in Carrara, ki je trajala od 15. do 19. stoletja. Pod zadnjim Malaspinom, Marijo Terezijo, ki je bila poro\xc4\x8dena z Ercole III. d\'Este, je postala del vojvodine Modena. _NEWLINE_Po kratki Napoleonovi vladavini Elisa Bonaparta, je bila dana nazaj Modeni. Med zdru\xc5\xbeitvijo Italije, je bila Carrara sede\xc5\xbe ljudskega upora pod vodstvom Domenica Cucchiarija in je bila center revolucionarne dejavnosti Giuseppe Mazzinija. _NEWLINE_Ob koncu 19. stoletja je Carrara postala zibelka anarhizma v Italiji, zlasti med delavci v kamnolomu. Delavci, vklju\xc4\x8dno rezalci so imeli radikalna prepri\xc4\x8danja, da se lo\xc4\x8dijo od drugih. Ideje so za\xc4\x8dele vplivati na Carrar\xc4\x8dane. Anarhizem in splo\xc5\xa1no radikalizem je postal del dedi\xc5\xa1\xc4\x8dine kamnosekov. Po \xc4\x8dlanku New York Timesa iz leta 1894, se je veliko nasilnih revolucionarjev, ki so bili izgnani iz Belgije in \xc5\xa0vice, naselilo v Carraro in so leta 1885 ustanovili prvo anarhisti\xc4\x8dno skupino v Italiji.  Carrara je ostala stalno "\xc5\xbeari\xc5\xa1\xc4\x8de" anarhizma v Italiji, z razli\xc4\x8dnimi organizacijami, ki se nahajajo v mestu. Anarhisti iz kamnoloma so bili tudi gonilna sila pri organizaciji dela v kamnolomih in v halah za rezanje. Bili so tudi glavni protagonisti upora Lunigiana januarja 1894. _NEWLINE_Leta 1929 so bile ob\xc4\x8dine Carrara, Massa in Montignoso zdru\xc5\xbeene v eno samo ob\xc4\x8dino, ki se je imenovala Apuania. Leta 1945 je bilo obnovljeno prej\xc5\xa1nje stanje. _NEWLINE_Carrara je rojstni kraj Mednarodne federacije anarhistov (IFA), ustanovljene leta 1968.\n_START_SECTION_\nNaslov\n_START_PARAGRAPH_\nKot titular vojvoda iz Modene, je trenutni nosilec naslova "Princ Carrare", princ Lorenz Belgijski, nadvojvoda Avstria-Este.\n_START_SECTION_\nGospodarstvo in kultura\n_START_PARAGRAPH_\nCarrarski marmor je bil uporabljen \xc5\xbee v \xc4\x8dasu starega Rima; Panteon in Trajanov steber v Rimu, sta iz njega. \xc5\xa0tevilni renesan\xc4\x8dni kipi so izreklesani iz marmorja iz Carrare. _NEWLINE_Poleg kamnolomov marmorja, ima mesto akademijo kiparstva in likovne umetnosti in muzej skulptur in starin ter letni tehnolo\xc5\xa1ki sejem marmorja. Njihov marmor se izva\xc5\xbea po vsem svetu, pa tudi marmor od drugod je oblikovan in rezan komercialno tukaj\n_START_SECTION_\nEtimologija\n_START_PARAGRAPH_\nBeseda "Carrara" najverjetneje izvira iz starodavnega izraza Kar (kamen). Stari Rimljani so pridobljen marmor nalo\xc5\xbeili na ladje v pristani\xc5\xa1\xc4\x8du Luni in ga odpeljali v Rim. Po mnenju Sv. Girolamo, ime Carrara izhaja iz "car", kar pomeni "vagon" in iz "iara" kar pomeni "luna", zato je "mesto lune na vagonu". _NEWLINE_Druga hipoteza (Repetti) pravi, da je izraz izhaja iz francoskega "careers", ki pa je sposojena iz "carrariae", latinski izraz, ki pomeni kamnolom. Carrara lahko izhaja iz predromanskega izraza "kair" (keltsko) ali iz ligurskega: "kar", kar pomeni "kamen" in zato: "car + aria" pomeni "mesto kamnov".'